 **MADONAS NOVADA PAŠVALDĪBA**

Reģ. Nr. 90000054572

Saieta laukums 1, Madona, Madonas novads, LV-4801

t. 64860090, e-pasts: pasts@madona.lv

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

**MADONAS NOVADA PAŠVALDĪBAS DOMES**

**LĒMUMS**

Madonā

**2024. gada 29. augustā Nr. 521**

(protokols Nr. 18, 34. p.)

**Par telpas Nr. 4 (2. stāvā) nekustamajā īpašumā ar adresi Saieta laukums 2A, Madona, Madonas novads, nomas tiesību izsoli**

Madonas novada pašvaldībā saņemts fiziskas personas iesniegums (reģistrēts 11.03.2024. ar Nr. 2.1.3.6/24/325) ar lūgumu iznomāt telpu 72,5 kv. m. platībā Saieta laukumā 2A, Madonā, Madonas novadā, ar mērķi sniegt veselības pakalpojumu.

Telpa ar kadastra apzīmējumu 7001 001 0019 001 007 72,5 kv.m. platībā ir Madonas novada pašvaldībai piederoša telpa, kurai noteikts lietošanas veids - 1264 Ārstniecības vai veselības aprūpes iestāžu telpu grupa.

SIA “Eiroeksperts” (vienotais reģistrācijas Nr.40003650352, LĪVA profesionālās kvalifikācijas sertifikāts Nr. 1) veicis nekustamā īpašuma – Saieta laukums 2A, Madona, Madonas novads (kadastra apzīmējums 7001 001 0019 001), iespējamās telpu nomas maksas novērtējumu, nosakot nomas maksu 3,30 EUR/m2 (trīs *euro*, 30 centi) mēnesī par vienu telpas kvadrātmetru, neieskaitot PVN.

Pamatojoties uz likuma “Pašvaldību likums” 10. panta pirmo daļu, Publiskas personas finanšu līdzekļu un mantas izšķērdēšanas likuma 3. panta otro daļu, 6.¹ panta pirmo daļu, Ministru Kabineta noteikumu Nr. 97 “Publiskas personas mantas iznomāšanas noteikumi” 12., 23.-27., 34. un 80. punktu, ņemot vērā Ministru kabineta 2015. gada 10. novembra noteikumus Nr. 645 “Darbības programmas “Izaugsme un nodarbinātība” 5.6.2. specifiskā atbalsta mērķa "Teritoriju revitalizācija, reģenerējot degradētās teritorijas atbilstoši pašvaldību integrētajām attīstības programmām” īstenošanas noteikumi”, ņemot vērā 14.08.2024. Uzņēmējdarbības, teritoriālo un vides jautājumu komitejas un 29.08.2024. Finanšu un attīstības komitejas atzinumus, atklāti balsojot**: PAR – 17** (Agris Lungevičs, Aigars Šķēls, Aivis Masaļskis, Andris Dombrovskis, Andris Sakne, Artūrs Čačka, Artūrs Grandāns, Arvīds Greidiņš, Gatis Teilis, Gunārs Ikaunieks, Guntis Klikučs, Iveta Peilāne, Kaspars Udrass, Rūdolfs Preiss, Valda Kļaviņa, Vita Robalte, Zigfrīds Gora), **PRET - NAV, ATTURAS - NAV**, Madonas novada pašvaldības dome **NOLEMJ**:

1. Rīkot nedzīvojamās telpas Nr. 4 nekustamajā īpašumā ar adresi Saieta laukums 2A, Madona, Madonas novads, (kadastra apzīmējums 7001 001 0019 001 007), 2. stāvā, (turpmāk – Nomas Objekti) nomas tiesību mutisku izsoli ar augšupejošu soli.
2. Apstiprināt Nomas objekta nomas maksas sākumcenu – 3,30 EUR/m2 (trīs *euro*, 30 centi) mēnesī par vienu telpas kvadrātmetru, papildus aprēķinot PVN.
3. Apstiprināt izsoles noteikumus. (Pielikums Nr. 1).
4. Uzdot Pašvaldības īpašumu iznomāšanas un atsavināšanas izsoļu komisijai veikt Nomas objekta izsoli un apstiprināt izsoles rezultātus.
5. Nekustamā īpašuma pārvaldības un teritoriālās plānošanas nodaļai, pamatojoties uz apstiprinātiem izsoles rezultātiem, organizēt nomas līguma slēgšanu ar nomas tiesību ieguvējiem.

*Pielikumā: Izsoles noteikumi.*

Domes priekšsēdētājs A. Lungevičs

*Semjonova 27333721*